**ОПШТИ ПОДАЦИ О ЈАВНОЈ НАБАВЦИ**

1. **Подаци о наручиоцу**

Наручилац: **ЈАВНО ГРАДСКО САОБРАЋАЈНО ПРЕДУЗЕЋЕ "НОВИ САД"**

Адреса: **Футошки пут бр. 46, 21137 Нови Сад**

Интернет страница: [**www.gspns.rs**](http://www.gspns.rs)

1. **Врста поступка јавне набавке**

Предметна јавна набавка се спроводи у отвореном поступку, у складу са Законом и подзаконским актима којима се уређују јавне набавке.

1. **Предмет јавне набавке**

Предмет јавне набавке број **21/21** су добра – **Делови за Ивеко аутобусе.**

1. **Циљ поступка**

Поступак јавне набавке се спроводи ради закључења уговора.

Рок трајања уговора – 12 месеци од дана обостраног потписивања.

1. **Контакт лице и служба**

Лице за контакт: Јасмина Дапчевић

Е-mail адреса: jasmina.dapcevic@gspns.rs

**Пријем електронске поште врши се преко портала јавних набавки Републике Србије.**

**ПОДАЦИ О ПРЕДМЕТУ ЈАВНЕ НАБАВКЕ**

1. **ПРЕДМЕТ ЈАВНЕ НАБАВКЕ**

Предмет јавне набавке број 21/21 су добра – **Делови за Ивеко аутобусе.**

Ознака из општег речника набавке: 34330000 – Резервни делови за теретна возила, доставна возила и аутомобиле.

1. **СРЕДСТВА ОБЕЗБЕЂЕЊА - ЗА ОЗБИЉНОСТ ПОНУДЕ**

Понуђачи су обавезни да доставе 1 (једну) бланко сопствену меницу, као средство финансијског обезбеђења за озбиљност понуде, у износу од 3% од укупне вредности Понуде без ПДВ-а.

Меница мора бити евидентирана у Регистру меница и овлашћења Народне банке Србије, уз меницу доставити доказ о регистрацији.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 3% од укупне вредности Понуде без ПДВ-а.

Уз меницу мора бити достављена копија картона депонованих потписа који је издат од стране пословне банке коју Понуђач наведе у меничном овлашћењу – писму.

Рок важења средства финансијског обезбеђења је 60 (шездесет) дана од дана отварања понуда.

Наручилац ће вратити средство финансијског обезбеђења након закључења уговора.

Уколико понуђач не достави меницу понуда ће бити одбијена као неприхватљива

***Понуђачи су обавезни да средство финансијског обезбеђења за озбиљност понуде, доставе Наручиоцу у року за подношење понуда непосредно или путем поште у затвореној коверти, на адресу: Футошки пут 46, 21137 Нови Сад, са назнаком: “Средство финансијског обезбеђења за јавну набавку број 21/21 – НЕ ОТВАРАТИ”.***

**3. СРЕДСТВА ОБЕЗБЕЂЕЊА – ЗА ДОБРО ИЗВРШЕЊЕ ПОСЛА**

Изабран Понуђач је обавезан да приликом закључења Уговора, преда Наручиоцу једну бланко сопствену меницу, као обезбеђење за добро извршење посла (у износу од 10% од укупне вредности Уговора, без ПДВ-а).

Меница мора бити евидентирана у Регистру меница и овлашћења Народне банке Србије.

Менице морају бити оверене печатом и потписане од стране лица овлашћеног за потписивање, а уз исте мора бити достављено попуњено и оверено менично овлашћење – писмо, са назначеним износом од 10% од укупне вредности Уговора, без ПДВ-а.

Уз меницу мора бити достављена копија картона депонованих потписа који је издат од стране пословне банке коју изабрани Понуђачи наводе у меничном овлашћењу – писму.

Рок важења средства финансијског обезбеђења је 13 (тринаест) месеци од обостраног потписивања Уговора.

**4. РОК И МЕСТО ИСПОРУКЕ ДОБАРА, НАЧИН И УСЛОВИ ПЛАЋАЊА, ГАРАНТНИ РОК, КАО И ДРУГЕ ОКОЛНОСИ ОД КОЈИХ ЗАВИСИ ПРИХВАТАЊЕ ПОНУДЕ**

**4.1 Захтеви у погледу рока и места испоруке добара**

Рок испоруке: најдуже 7 (седам) дана од момента пријема писаног захтева за испоруку, или од издавања наруџбенице.

Место испоруке – магацин Наручиоца у Новом Саду, на адреси Футошки пут 46, 21137 Нови Сад.

**4.2 Захтеви у погледу начина, рока и услова плаћања**

Рок плаћања до 45 (четрдесетпет) дана од дана пријема исправног рачуна, на основу документа (отпремнице) којим се потврђује да је извршена примопредаја добара и чини саставни део рачуна. Изабрани Понуђач ће фактурисати предметна добра на основу јединичних цена из усвојене понуде.

Плаћање се врши уплатом на рачун изабраног понуђача или подизвођача.

Понуда понуђача који буде захтевао уплату аванса, биће одбијена као неприхватљива.

**4.3 Захтеви у погледу гарантног рока**

Гарантни рок за испоручена добра је најмање 24 месеца од испоруке, односно извршења примопредаје сваког појединачног добра.

У гарантном року, изабрани Понуђач је у обавези да по пријему писане рекламације Наручиоца, о свом трошку замени неисправна добра са новим одговарајућег квалитета.

**4.4 Захтеви у погледу рока важења понуде**

Рок важења понуде не може бити краћи од 60 дана од дана отварања понуда.

У случају истека рока важења понуде, Наручилац је дужан да у писаном облику затражи од Понуђача продужење рока важења понуде.

Понуђач који прихвати захтев за продужење рока важења понуде не може да мења понуду.

**Напомена:Конкурсна документација састављена је у складу са Законом о јавним набавкама („Сл.гласник РС“, број 91/19) и комплет докуметацију, као и све остале информације о предметном поступку јавне набавке можете видети путем линка:**

https://jnportal.ujn.gov.rs/tender-ca/23738